pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-‘รมช.อนุชา’ ชมเทคโนโลยีการผลิตพืชอาหารสัตว์หมักด้วยเครื่องห่อก้อนพลาสติก
วันจันทร์ที่ 30 ตุลาคม 2566
‘รมช.อนุชา’ ชมเทคโนโลยีการผลิตพืชอาหารสัตว์หมักด้วยเครื่องห่อก้อนพลาสติก
‘รมช.อนุชา’ ชมเทคโนโลยีการผลิตพืชอาหารสัตว์หมักด้วยเครื่องห่อก้อนพลาสติก หนุนเกษตรกรปลูกหญ้าอาหารสัตว์เป็นอาชีพเสริมเพิ่มรายได้
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ พร้อมด้วย นายกิตติรัตน์ ณ ระนอง ประธานที่ปรึกษานายกรัฐมนตรี ลงพื้นที่ตรวจเยี่ยมการดําเนินงานของศูนย์วิจัยและพัฒนาอาหารสัตว์ชัยนาท ตําบลบางหลวง อําเภอสรรพยา จังหวัดชัยนาท โอกาสนี้ รมช.อนุชา ได้เยี่ยมชมการสาธิตการใช้เครื่องมือเทคโนโลยีการผลิตพืชอาหารสัตว์หมักด้วยเครื่องห่อก้อนพลาสติก ซึ่งเป็นเทคโนโลยีที่สํานักพัฒนาอาหารสัตว์ได้ส่งเสริมให้เกษตรกร ตั้งแต่ปี 2562 เป็นต้นมา เหมาะสมสําหรับเกษตรกรรายย่อยนําไปใช้ได้ง่าย และอายุการเก็บรักษาได้นานกว่า
สําหรับเครื่องห่อก้อนพืชอาหารสัตว์ขนาดเล็ก มีกําลังการผลิตก้อนพืชอาหารสัตว์หมัก ผลิตได้ 300 ก้อน หรือ 15 ตัน ต่อวัน ซึ่งสามารถผลิตอาหารหยาบคุณภาพดี ให้เพียงพอตลอดทั้งปี ยังสามารถรับรองยุทธศาสตร์จังหวัดชัยนาท ในการส่งเสริมการเลี้ยงโคต้นน้ํา “ชัยนาทบรีฟ” ตามนโยบายของรัฐมนตรีช่วยว่าการกระทรวงเกษตรและสหกรณ์ (นายอนุชา นาคาศัย) อีกด้วยซึ่งการดําเนินงานที่ผ่านมาเกษตรกรให้ความสนใจในการผลิตใช้เลี้ยงสัตว์ของตนเอง และพัฒนาเป็นอาชีพจัดตั้งกลุ่มอาชีพเพื่อการจําหน่าย ทั้งในประเทศและส่งออก
รมช.อนุชา กล่าวเสริมว่า ปัจจุบันการทําเกษตรเพียงอย่างเดียวไม่เพียงพอในการสร้างรายได้ จึงได้สนับสนุนให้เกษตรกรมีอาชีพเสริม ซึ่งการปลูกหญ้าอาหารสัตว์ก็เป็นอีกอาชีพที่น่าสนใจ ปลูกง่าย ปลูกได้ต่อเนื่อง และสามารถสร้างรายได้ให้กับเกษตรกร เป็นการส่งเสริมให้เกษตรกรมีรายได้เสริมจากการเพาะปลูก ยกระดับคุณภาพชีวิตให้ให้มีความเป็นอยู่ที่ดีขึ้น ดังนั้น จึงต้องมีการบูรณาการทํางานร่วมกันกับหน่วยงานที่เกี่ยวข้อง เพื่อให้เกิดเป็นรูปธรรม
รัฐบาลไทย-ข่าวทำเนียบรัฐบาล-“อนุทิน” รองนายกรัฐมนตรี กล่าวปาฐกถาพิเศษ “Connecting Thailand Global Community with New Space Economy”
วันจันทร์ที่ 30 ตุลาคม 2566
“อนุทิน” รองนายกรัฐมนตรี กล่าวปาฐกถาพิเศษ “Connecting Thailand Global Community with New Space Economy”
“อนุทิน” รองนายกรัฐมนตรี กล่าวปาฐกถาพิเศษ “Connecting Thailand Global Community with New Space Economy” กําหนดอนาคตที่ดีกว่าในด้านอวกาศไทย เผยรัฐบาลมุ่งใช้เทคโนโลยีอวกาศ ลดความเหลื่อมล้ําทางดิจิทัล
เมื่อวันที่ 25 ต.ค.นางสาวศุภมาส อิศรภักดีรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยนางสาวสุชาดา แทนทรัพย์เลขานุการ รมว.กระทรวง อว. และดร.ปกรณ์ อาภาพันธุ์ผู้อํานวยการสํานักพัฒนาเทคโนโลยีอวกาศและภูมิสารสนเทศ (GISTDA) ให้การต้อนรับ นายอนุทินชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ในงาน Thailand Space Week 2023 “FOSTERING GLOBAL VALUE CHAIN” เชื่อมไทยสู่อุตสาหกรรมอวกาศโลก หรือ สัปดาห์อวกาศแห่งชาติ ประจําปี 2566 โดย นายอนุทิน ได้ให้เกียรติปาฐกถาพิเศษในหัวข้อ “Connecting Thailand Global Community with New Space Economy” เชื่อมโยงประเทศไทยสู่ประชาคมโลกด้วยเศรษฐกิจอวกาศใหม่ ณ Plenary Hall 1 - 2 ชั้น 1 ศูนย์ประชุมแห่งชาติสิริกิติ์
นายอนุทินกล่าวว่า ทุกวันนี้สินค้าและบริการด้านอวกาศกลายเป็นส่วนหนึ่งในชีวิตประจําวันของมนุษย์ เราสามารถใช้ดาวเทียมนําทางในการค้นหาเส้นทางที่เร็วและสะดวกที่สุดในการเดินทางไปยังสถานที่ต่าง ๆ เกษตรกรสามารถตรวจสอบสภาพอากาศและสิ่งแวดล้อมได้อย่างแม่นยํา เพื่อเตรียมพร้อมสําหรับการเพาะปลูกที่ดีที่สุดผ่านดาวเทียมสํารวจโลก ผู้ป่วยในพื้นที่ห่างไกลสามารถเข้าถึงบริการทางการแพทย์ได้ทันท่วงทีจากอินเทอร์เน็ตดาวเทียม รวมทั้งการใช้ดาวเทียมโทรคมนาคมในการเพิ่มโอกาสทางการศึกษาให้เด็กด้อยโอกาสในพื้นที่ห่างไกลมากยิ่งขึ้น และที่กล่าวไปนั้นเป็นเพียงประโยชน์เพียงแค่ส่วนหนึ่งเท่านั้น ที่เราได้รับจากการพัฒนาบริการด้านอวกาศในปัจจุบัน
นายอนุทินกล่าวต่อไปว่า รัฐบาลไทยได้ประกาศนโยบายซึ่งมุ่งเป้าไปในเรื่องการขับเคลื่อนประเทศให้เดินไปข้างหน้า โดยหนึ่งในเสาหลักคือความมุ่งมั่นในการพัฒนาประเทศไทยผ่านเทคโนโลยี โดยเฉพาะอย่างยิ่งในด้าน "อวกาศ" ซึ่งเป็นรากฐานของความพยายามในการมองไปข้างหน้าของรัฐบาลของเรา นอกจากนี้ รัฐบาลจะใช้ความก้าวหน้าทางเทคโนโลยีอวกาศเพื่อลดความเหลื่อมล้ําทางดิจิทัลสําหรับประชาชนไทยทุกคนเป็นหลัก ขณะเดียวกันก็มุ่งเน้นไปที่การสร้างสภาพแวดล้อมในการดํารงชีวิตที่ดีและยั่งยืน
“ประเทศไทยได้รับความร่วมมือจากประเทศสํารวจอวกาศชั้นนํามากกว่า 25 ประเทศ โดยการเติบโตของประเทศไทยจะเชื่อมโยงกับการเติบโตของทุกประเทศ และความร่วมมือในครั้งนี้ จะสามารถกําหนดอนาคตที่ดีกว่าในด้านอวกาศและการพัฒนาเทคโนโลยีสําหรับประเทศไทย มนุษยชาติ และคนรุ่นต่อไป”
นายอนุทินกล่าวทิ้งท้าย
รัฐบาลไทย-ข่าวทำเนียบรัฐบาล-นายกรัฐมนตรีเดินทางไปเยือนสาธารณรัฐประชาธิปไตยประชาชนลาวอย่างเป็นทางการ
วันจันทร์ที่ 30 ตุลาคม 2566
นายกรัฐมนตรีเดินทางไปเยือนสาธารณรัฐประชาธิปไตยประชาชนลาวอย่างเป็นทางการ
วันที่ 30 ตุลาคม 2566
การเยือนสาธารณรัฐประชาธิปไตยประชาชนลาวอย่างเป็นทางการ
​ของนายศรษฐา ทวีสิน นายกรัฐมนตรี
วันที่ 30 ตุลาคม 2566
นายกฯ หารือ นายกฯ สปป. ลาว เน้นย้ําการซื้อขายพลังงานสะอาด การขนส่งทางบก ลดอุปสรรค และการอํานวยความสะดวก
นายกฯ เข้าเยี่ยมคารวะ นายทองลุน สีสุลิด ประธานประเทศ สปป. ลาว และพบหารือ นายไซสมพอน พมวิหาน ประธานสภาแห่งชาติ สปป. ลาว ตามลําดับ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม และคณะ ให้การต้อนรับที่ปรึกษารัฐมนตรีว่าการกระทรวงมหาดไทย และคณะผู้แทนจากรัฐกาตาร์
วันจันทร์ที่ 30 ตุลาคม 2566
30/10/2566
รัฐมนตรีว่าการกระทรวงยุติธรรม และคณะ ให้การต้อนรับที่ปรึกษารัฐมนตรีว่าการกระทรวงมหาดไทย และคณะผู้แทนจากรัฐกาตาร์
รัฐมนตรีว่าการกระทรวงยุติธรรม และคณะ ให้การต้อนรับที่ปรึกษารัฐมนตรีว่าการกระทรวงมหาดไทย และคณะผู้แทนจากรัฐกาตาร์ ในโอกาสเข้าเยี่ยมคารวะและหารือเชิงความร่วมมือด้านกระบวนการยุติธรรมระหว่างประเทศ
ในวันจันทร์ที่ ๓๐ ตุลาคม ๒๕๖๖ เวลา ๑๐.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายวรวีร์ มะกูดี ที่ปรึกษารัฐมนตรีว่าการกระทรวงยุติธรรม ดร.พิเศษ สอาดเย็น ผู้อํานวยการสถาบันเพื่อการยุติธรรมแห่งประเทศไทย และคณะ ให้การต้อนรับ พลตรี ดร. อับดุลลา ยูซุฟ อัล-มาล (His Excellency Major General Dr. Abdulla Yousuf Al-Mal) ที่ปรึกษารัฐมนตรีว่าการกระทรวงมหาดไทย และคณะผู้แทนจากรัฐกาตาร์ ในโอกาสเข้าเยี่ยมคารวะและหารือเชิงความร่วมมือด้านกระบวนการยุติธรรมระหว่างประเทศไทยและรัฐกาตาร์ ณ ห้องรับรองประจํากระทรวงยุติธรรม ชั้น ๓ อาคารกระทรวงยุติธรรม
ในการนี้ รัฐมนตรีว่าการกระทรวงยุติธรรม ได้เน้นย้ําถึงความมุ่งมั่นของกระทรวงยุติธรรมในการดําเนินงานตามแนวคิดของข้อกําหนดกรุงเทพฯ อันเป็นไปตามพระปณิธานของสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา รวมถึงนโยบายการให้ความสําคัญกับความร่วมมือระหว่างประเทศด้านกระบวนการยุติธรรม การส่งเสริมหลักนิติธรรม และการเสริมสร้างบทบาทของกระทรวงยุติธรรมและผู้บังคับใช้กฎหมายในการมุ่งเน้นการป้องกันและรับมือกับปัญหาอาชญากรรมใหม่ และที่ซับซ้อนอย่างมีประสิทธิภาพ เพื่อพัฒนาสังคมไทยไปสู่การพัฒนาที่มั่นคงและยั่งยืน
ในโอกาสนี้ ที่ปรึกษารัฐมนตรีว่าการกระทรวงมหาดไทย รัฐกาตาร์ ได้ระลึกถึงความสัมพันธ์อันดีระหว่างประเทศไทยและรัฐกาตาร์ ซึ่งสืบเนื่องมาตั้งแต่สมัยการจัดการประชุมสหประชาชาติว่าด้วยการป้องกันอาชญากรรมและความยุติธรรมทางอาญา (The United Nations Congress on Crime Prevention and Criminal Justice) ณ กรุงโดฮา รัฐกาตาร์ เมื่อปี ค.ศ. ๒๐๑๕ โดยได้แสดงความขอบคุณแก่หน่วยงานไทยที่เกี่ยวข้องที่ให้การสนับสนุนการจัดการประชุมดังกล่าวของรัฐกาตาร์ ซึ่งการเยี่ยมคารวะและหารือข้อราชการของคณะผู้แทนจากรัฐกาตาร์ในครั้งนี้ ถือเป็นวาระสําคัญ ในการกระชับความสัมพันธ์ระหว่างทั้งสองประเทศ เพื่อขับเคลื่อนการดําเนินงานด้านกระบวนการยุติธรรมและการพัฒนาที่ยั่งยืนของทั้งสองประเทศต่อไป
รัฐบาลไทย-ข่าวทำเนียบรัฐบาล-นางพักตร์พิไล ทวีสิน ภริยานายกรัฐมนตรี เป็นประธานการประชุมคณะกรรมการคณะคู่สมรสคณะรัฐมนตรี ครั้งที่ 1/2566
วันจันทร์ที่ 30 ตุลาคม 2566
30/10/2566
นางพักตร์พิไล ทวีสิน ภริยานายกรัฐมนตรี เป็นประธานการประชุมคณะกรรมการคณะคู่สมรสคณะรัฐมนตรี ครั้งที่ 1/2566
นางพักตร์พิไล ทวีสิน ภริยานายกรัฐมนตรี เป็นประธานการประชุมคณะกรรมการคณะคู่สมรสคณะรัฐมนตรี ครั้งที่ 1/2566
วันจันทร์ที่ 30 ตุลาคม 2566 เวลา 13.00 น. ณ บ้านพิษณุโลก เขตดุสิต กรุงเทพมหานคร นางพักตร์พิไล ทวีสิน ประธานกรรมการคณะคู่สมรสคณะรัฐมนตรี ได้เชิญประชุมคณะกรรมการคณะคู่สมรสคณะรัฐมนตรี ครั้งที่ 1/2566 เพื่อร่วมพิจารณากําหนดรูปแบบการดําเนินกิจกรรมของคณะกรรมการฯ และแนวทางการดําเนินงานเพื่อสนับสนุนภารกิจของรัฐบาล ด้านการเทิดทูน พิทักษ์ และรักษาสถาบันพระมหากษัตริย์ ด้านสังคมในการส่งเสริมการศึกษาและเรียนรู้ และด้านสวัสดิการสังคม ตลอดจนการสนับสนุนงานในโครงการอันเนื่องมาจากพระราชดําริ โดยอาจร่วมงานกับหน่วยงานภาครัฐ และมูลนิธิที่เกี่ยวข้องในการส่งเสริมและสนับสนุนกิจกรรมโครงการที่เป็นประโยชน์ โดยรูปแบบการจัดกิจกรรมของคณะกรรมการฯ จะจัดกิจกรรมแบบเป็นครั้งคราวทําแล้วจบเป็นครั้ง ๆ และกิจกรรมที่มีความต่อเนื่อง เพื่อสร้างความตระหนักรู้ให้เป็นที่รับรู้แก่ประชาชน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ขอบคุณผลโพลที่พอใจการทำงานของนายกรัฐมนตรี เปรียบเสมือนกำลังใจในการทำงาน พร้อมพิสูจน์การทำงานให้เห็นความตั้งใจ เห็นผลงานที่เป็นประโยชน์ต่อชีวิตประชาชนทุกคน
วันจันทร์ที่ 30 ตุลาคม 2566
30/10/2566
โฆษกรัฐบาลเผย นายกฯ ขอบคุณผลโพลที่พอใจการทํางานของนายกรัฐมนตรี เปรียบเสมือนกําลังใจในการทํางาน พร้อมพิสูจน์การทํางานให้เห็นความตั้งใจ เห็นผลงานที่เป็นประโยชน์ต่อชีวิตประชาชนทุกคน
โฆษกรัฐบาลเผย นายกฯ ขอบคุณผลโพลที่พอใจการทํางานของนายกรัฐมนตรี เปรียบเสมือนกําลังใจในการทํางาน พร้อมพิสูจน์การทํางานให้เห็นความตั้งใจ เห็นผลงานที่เป็นประโยชน์ต่อชีวิตประชาชนทุกคน
วันที่ 30 ตุลาคม 2566 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง รับทราบผล นิด้าโพลสนใจเรื่องนายกเศรษฐา เยือนต่างประเทศหรือไม่ โดยนายกรัฐมนตรีขอบคุณประชาชนที่พอใจการทํางานเป็นเสมือนกําลังใจในการทํางาน พร้อมพิสูจน์ผลงานกับคนที่ยังไม่พอใจ
โดยต่อคําถามเรื่อง “ความพอใจ” ในบทบาทและผลงานของนายกรัฐมนตรี มีผู้พอใจมากร้อยละ 18.40 ค่อนข้างพอใจร้อยละ 36.87 และเรื่อง “ความพอใจ” ต่อบทบาทของนายกฯ เกี่ยวกับการเดินทางเยือนต่างประเทศ มีผู้พอใจมากร้อยละ 23.40 ค่อนข้างพอใจร้อยละ 46.31
โฆษกประจําสํานักนายกรัฐมนตรีกล่าวว่า ซึ่งความพึงพอใจของประชาชนนี้เป็นพลัง เป็นกําลังใจให้นายกรัฐมนตรีพร้อมตั้งใจทํางานต่อไปเพื่อให้ผลของการทํางานที่ผ่านมาออกดอกออกผล เห็นเป็นความสําเร็จอย่างเป็นรูปธรรม ทั้งนี้ นายกรัฐมนตรีมีเป้าหมายในการทํางานเพื่อยกระดับชีวิตความเป็นอยู่ของพี่น้องประชาชน ลดหนี้ ลดรายจ่าย เพิ่มรายได้ ฟื้นฟูเศรษฐกิจภาพรวมให้ประเทศไทยเติบโตพัฒนาเท่าทันโดดเด่นในภูมิภาค ซึ่งรัฐบาลพร้อมทพงานเพื่อพิสูจน์ผลงานให้เป็นที่ประจักษ์แก่ทุกคน
“นายกรัฐมนตรีตั้งใจทํางานตลอดช่วงเวลาที่ผ่านมาเพื่อเศรษฐกิจภาพรวม และชีวิตความเป็นอยู่ของพี่น้องประชาชน แก้ไขปัญหา พัฒนาเศรษฐกิจ ลดความเหลื่อมล้ํา เพิ่มขีดความสามารถในการแข่งขัน พัฒนาอย่างเท่าทันกระแสโลก ทั้งนี้ ในการเดินทางของนายกรัฐมนตรีทุกครั้ง ตั้งใจให้ได้ผลสําเร็จมากกว่าการผูกสัมพันธ์ทวิภาคี และพหุภาคี ต้องการให้เกิดมิติความร่วมมือด้านเศรษฐกิจ การค้า การลงทุน ในด้านที่เป็นประโยชน์ อุตสาหกรรมอนาคต อุตสาหกรรมที่ไทยมีศักยภาพ เพื่อพัฒนาประเทศและคนไทย” นายชัย กล่าว
รัฐบาลไทย-ข่าวทำเนียบรัฐบาล-นายกฯ บินเยือน สปป. ลาว อย่างเป็นทางการ 30 ต.ค. 66
วันจันทร์ที่ 30 ตุลาคม 2566
นายกฯ บินเยือน สปป. ลาว อย่างเป็นทางการ 30 ต.ค. 66
.....
นายกฯ บินเยือน สปป. ลาว อย่างเป็นทางการ 30 ต.ค. 66
.
ภารกิจของนายกฯ ครั้งนี้ เป็นภารกิจตามคําเชิญของนายสอนไซ สีพันดอน นายกรัฐมนตรี สปป. ลาว
.
โดยมีเป้าหมายเพื่อสานต่อการเสริมสร้างความสัมพันธ์และความร่วมมือ ร่วมทั้งเน้นย้ําความเป็นหุ้นส่วนยุทธศาสตร์เพื่อการเจริญเติบโตและการพัฒนาอย่างยั่งยืนระหว่างกัน
อ่านเพิ่มเติม คลิก https://www.thaigov.go.th/news/contents/details/73809
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ เข้าเยี่ยมคารวะ นายทองลุน สีสุลิด ประธานประเทศ สปป. ลาว และพบหารือ นายไซสมพอน พมวิหาน ประธานสภาแห่งชาติ สปป. ลาว ตามลำดับ
วันจันทร์ที่ 30 ตุลาคม 2566
นายกฯ เข้าเยี่ยมคารวะ นายทองลุน สีสุลิด ประธานประเทศ สปป. ลาว และพบหารือ นายไซสมพอน พมวิหาน ประธานสภาแห่งชาติ สปป. ลาว ตามลําดับ
นายกฯ เข้าเยี่ยมคารวะ นายทองลุน สีสุลิด ประธานประเทศ สปป. ลาว และพบหารือ นายไซสมพอน พมวิหาน ประธานสภาแห่งชาติ สปป. ลาว ตามลําดับ
วันนี้ (30 ตุลาคม 2566) เวลา 09.45 น. (ตามเวลาท้องถิ่นของนครหลวงเวียงจันทน์ ซึ่งเท่ากับประเทศไทย) ณ ทําเนียบประธานประเทศสาธารณรัฐประชาธิปไตยประชาชนลาว นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าเยี่ยมคารวะ นายทองลุน สีสุลิด ประธานประเทศ สปป. ลาวและเลขาธิการใหญ่คณะบริหารงานศูนย์กลางพรรคประชาชนปฏิวัติลาว และต่อมาในเวลา 10.25 น. ณ สภาแห่งชาติสาธารณรัฐประชาธิปไตยประชาชนลาว นายกรัฐมนตรีได้ พบหารือกับ นายไซสมพอน พมวิหาน ประธานสภาแห่งชาติ สปป. ลาว โดยภายหลังเสร็จสิ้นการหารือ นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญ ดังนี้
ในการเข้าเยี่ยมคารวะนายทองลุน สีสุลิด ประธานประเทศ สปป. ลาว นายกฯ ได้สรุปผลการหารือกับสอนไซ สีพันดอน นายกรัฐมนตรี สปป. ลาว ให้รับทราบ เช่น เรื่องการค้าการลงทุน ความร่วมมือด้านพลังงาน ความเชื่อมโยง ทั้งระบบราง ถนนและสะพาน การขนส่ง Logistics ความร่วมมือเพื่อแก้ไขปัญหาด้านความมั่นคง ปัญหาหมอกควัน เป็นต้น
โดยประธานประเทศฯ แสดงความยินดีที่ได้ต้อนรับนายกฯ ในการเยือนอย่างเป็นทางการ ชื่นชมความสัมพันธ์ระหว่างไทย-ลาว ที่มีความร่วมมืออย่างแนบแน่นใกล้ชิด ซึ่งมั่นใจว่าความร่วมมือที่ได้คุยกันในวันนี้จะก้าวหน้าเป็นโอกาสให้ได้พัฒนา เพื่อประโยชน์แก่ประชาชนของทั้งสองประเทศ
ในส่วนของการพบหารือประธานสภาแห่งชาติ สปป. ลาว นายกรัฐมนตรีพร้อมร่วมมือกับฝ่าย สปป. ลาว ในการส่งเสริมความสัมพันธ์และความร่วมมือระหว่างกันให้มีความคืบหน้า โดยเฉพาะในประเด็นการเพิ่มปริมาณการค้าชายแดน การส่งเสริมความเชื่อมโยง การคมนาคมขนส่งระหว่างสองประเทศ ทั้งทางถนนและรถไฟ ตลอดจนความร่วมมือเพื่อการพัฒนา พร้อมหวังว่า ประธานสภาแห่งชาติ สปป. ลาว จะให้การสนับสนุนความร่วมมือในด้านต่าง ๆ ระหว่างไทยกับ สปป. ลาว อย่างต่อเนื่องต่อไป ซึ่งฝ่ายประธานสภาแห่งชาติ สปป. ลาว กล่าวว่าลาวชื่นชมนายกรัฐมนตรี และให้ความสําคัญกับความสัมพันธ์ไทย-ลาวในทุกระดับ ยินดีที่ทั้งสองฝ่ายมีความสัมพันธ์อันดีระหว่างกันเสมอมา และพร้อมกระชับความร่วมมือกับไทยต่อไป
โดยภายหลังเสร็จสิ้นการหารือ นายกรัฐมนตรีเป็นประธานร่วมพิธีเปิดสถานีรถไฟเวียงจันทน์ (คําสะหวาด) กับนายกรัฐมนตรี สปป. ลาว ซึ่งสถานีรถไฟดังกล่าวจะช่วยส่งเสริมการไปมาหาสู่ระหว่างประชาชนสองฝ่าย และสนับสนุนการเชื่อมโยงการท่องเที่ยว สร้างงาน สร้างรายได้ และกระตุ้นกิจกรรมทางเศรษฐกิจในพื้นที่ชายแดนของทั้งสองประเทศ
รัฐบาลไทย-ข่าวทำเนียบรัฐบาล-‘มูราตะ’ เลือกไทยฐานผลิตชิ้นส่วนสำคัญ รองรับตลาดสมาร์ทโฟน – กลุ่มยานยนต์ไฟฟ้าขยายตัวสูง
วันจันทร์ที่ 30 ตุลาคม 2566
‘มูราตะ’ เลือกไทยฐานผลิตชิ้นส่วนสําคัญ รองรับตลาดสมาร์ทโฟน – กลุ่มยานยนต์ไฟฟ้าขยายตัวสูง
บีโอไอ เผย มูราตะ อิเล็กทรอนิกส์ ได้รับอนุมัติส่งเสริมลงทุนมูลค่ากว่า 8,000 ล้านบาท เลือกไทยฐานผลิต MLCC ชิ้นส่วนสําคัญในสมาร์ทโฟน อุปกรณ์อิเล็กทรอนิกส์อัจฉริยะในยานยนต์ไฟฟ้าย้ําความเชื่อมั่นนักลงทุนญี่ปุ่นในประเทศไทย
‘มูราตะ’ เลือกไทยฐานผลิตชิ้นส่วนสําคัญ
รองรับตลาดสมาร์ทโฟน – กลุ่มยานยนต์ไฟฟ้าขยายตัวสูง
บีโอไอ เผย มูราตะ อิเล็กทรอนิกส์ ได้รับอนุมัติส่งเสริมลงทุนมูลค่ากว่า 8,000 ล้านบาท เลือกไทยฐานผลิต MLCC ชิ้นส่วนสําคัญในสมาร์ทโฟน อุปกรณ์อิเล็กทรอนิกส์อัจฉริยะในยานยนต์ไฟฟ้าย้ําความเชื่อมั่นนักลงทุนญี่ปุ่นในประเทศไทย ยอด 8 เดือน ญี่ปุ่นลงทุนไทยแล้วกว่า 40,554 ล้านบาท เป็นอันดับ 3 รองจากจีน และสิงคโปร์
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) เปิดเผยว่า บีโอไอได้อนุมัติส่งเสริมการลงทุนของบริษัท มูราตะ อิเล็กทรอนิกส์ (ประเทศไทย) จํากัด ซึ่งเป็นผู้ผลิตชิ้นส่วนอิเล็กทรอนิกส์รายใหญ่ของโลกจากประเทศญี่ปุ่น มูลค่ากว่า 8,000 ล้านบาท ในกิจการผลิตผลิตภัณฑ์ตัวเก็บประจุแบบเซรามิกหลายชั้น (Multilayer Ceramic Chip Capacitor หรือ MLCC) กําลังการผลิตกว่า 9 หมื่นล้านชิ้นต่อปี ซึ่ง MLCC เป็นชิ้นส่วนสําคัญในเครื่องใช้ไฟฟ้า ผลิตภัณฑ์อิเล็กทรอนิกส์และยานยนต์ไฟฟ้า ที่ปริมาณการใช้มีแนวโน้มสูงขึ้นเรื่อย ๆ ซึ่งโดยทั่วไปแล้วรถยนต์ไฟฟ้าหนึ่งคัน จําเป็นต้องใช้ MLCC ประมาณ 3,000 – 8,000 ชิ้น/คัน ส่วนในสมาร์ทโฟน ประมาณ 500 -1,000 ชิ้น/เครื่อง การเติบโตของอุตสาหกรรมยานยนต์ไฟฟ้าและสมาร์ทโฟนจึงเป็นแรงขับเคลื่อนให้ตลาด MLCC เติบโตอย่างก้าวกระโดด
สําหรับโรงงานผลิต MLCC ของมูราตะ อิเล็กทรอนิกส์ ตั้งอยู่ในนิคมอุตสาหกรรมภาคเหนือ จังหวัดลําพูน ถือเป็นผลิตภัณฑ์ระดับเรือธงของมูราตะที่ครองส่วนแบ่งตลาดทั่วโลกกว่าร้อยละ 40 ซึ่งโรงงานแห่งนี้ ถือเป็นโรงงานนอกญี่ปุ่นแห่งที่ 3 และเป็นการขยายฐานการผลิตครั้งใหญ่จากฐานเดิมที่ประเทศจีนและสิงคโปร์ โดยจะทําให้เกิดการจ้างงานกว่า 2,000 ตําแหน่ง และจะเริ่มเปิดดําเนินการในเดือนตุลาคม 2566 นี้
“นักลงทุนญี่ปุ่น ถือเป็นนักลงทุนรายสําคัญของไทยตลอดกว่า 30 ปีที่ผ่านมา โดยเฉพาะในกลุ่มอุตสาหกรรมสําคัญ ๆ เช่น รถยนต์ เครื่องใช้ไฟฟ้าและอิเล็กทรอนิกส์ อาหารแปรรูป และเคมีภัณฑ์ เป็นต้น และยังคงขยายการลงทุนอย่างต่อเนื่อง มีการพัฒนาเทคโนโลยีและกระบวนการผลิตสมัยใหม่เพื่อรองรับกระแสความเปลี่ยนแปลงและความต้องการของผู้บริโภคยุคใหม่ โดยใช้ไทยเป็นฐานการผลิตที่สําคัญของญี่ปุ่นในภูมิภาคนี้ กรณีมูราตะได้เข้ามาลงทุนในประเทศไทยตั้งแต่ปี 2531 และยังได้เลือกไทยเป็นที่ตั้งสํานักงานใหญ่ในภูมิภาคเพื่อดูแลบริษัทในเครือในภูมิภาคเอเชีย สะท้อนถึงความเชื่อมั่นและความสัมพันธ์ที่ดีของนักลงทุนญี่ปุ่นที่มีต่อประเทศไทยมาอย่างยาวนาน” นายนฤตม์กล่าว
ขณะที่สถิติการขอรับส่งเสริมการลงทุนจากต่างประเทศ (FDI) ในช่วง 8 เดือน (ม.ค. – ส.ค. 2566) ญี่ปุ่นยื่นขอส่งเสริมการลงทุน จํานวน 156 โครงการ มูลค่าเงินลงทุน 40,554 ล้านบาท เพิ่มขึ้นร้อยละ 21เมื่อเทียบกับช่วงเดียวกันของปีก่อน
รัฐบาลไทย-ข่าวทำเนียบรัฐบาล-​“คารม” เตือนนายจ้างและผู้ประกันตน รีบลงทะเบียนใช้สิทธิเลือกตั้งบอร์ดประกันสังคมได้ถึงวันที่ 31 ต.ค. นี้
วันจันทร์ที่ 30 ตุลาคม 2566
30/10/2566
​“คารม” เตือนนายจ้างและผู้ประกันตน รีบลงทะเบียนใช้สิทธิเลือกตั้งบอร์ดประกันสังคมได้ถึงวันที่ 31 ต.ค. นี้
​“คารม” เตือนนายจ้างและผู้ประกันตน รีบลงทะเบียนใช้สิทธิเลือกตั้งบอร์ดประกันสังคมได้ถึงวันที่ 31 ต.ค. นี้
วันที่ 30 ตุลาคม 2566 นายคารม พลพรกลาง รองโฆษก ประจําสํานักนายกรัฐมนตรี กล่าวว่า กระทรวงแรงงาน โดยสํานักงานประกันสังคมมีการจัดการเลือกตั้งผู้แทนฝ่ายนายจ้างและผู้แทนฝ่ายผู้ประกันตน เป็นกรรมการในคณะกรรมการประกันสังคม ในวันที่ 24 ธันวาคม 2566
นายคารม กล่าวว่า เพื่อคัดสรรตัวแทนในการดูแลสิทธิประโยชน์ของผู้ประกันตน และบริหารกองทุนประกันสังคมให้มีเสถียรภาพ โดยผู้มีสิทธิจะสามารถเลือกผู้แทนฝ่ายนายจ้าง และผู้แทนฝ่ายผู้ประกันตน ฝ่ายละ 7 คน ซึ่งมาจากผู้ประกันตนมาตรา 33 มาตรา 39 มาตรา 40 และนายจ้างที่อยู่ในระบบประกันสังคม โดยให้นายจ้างและผู้ประกันตนลงทะเบียนใช้สิทธิเลือกตั้งคณะกรรมการประกันสังคมผ่านทาง www.sso.go.th หรือติดต่อที่สํานักงานประกันสังคมกรุงเทพมหานครพื้นที่/จังหวัด/สาขา ถึง 31 ตุลาคม 2566 นี้
“สามารถสอบถามรายละเอียด และคําแนะนําในการจัดการเลือกตั้งเพิ่มเติมได้ที่ศูนย์อํานวยการเลือกตั้งผู้แทนฝ่ายนายจ้างและผู้แทนฝ่ายผู้ประกันตนเป็นกรรมการในคณะกรรมการประกันสังคม โทร. 02-956-2222 ในวันและเวลาราชการ
หรือหากมีข้อสงสัยต้องการสอบถามข้อมูลเพิ่มเติม สามารถติดต่อได้ที่สํานักงานประกันสังคมกรุงเทพมหานครพื้นที่/จังหวัด/สาขาทุกแห่ง หรือที่สายด่วน 1506” นายคารม กล่าว
รัฐบาลไทย-ข่าวทำเนียบรัฐบาล-วธ. และกระทรวงวัฒนธรรมสาธารณรัฐอิสลามอิหร่าน หารือความร่วมมือด้านวัฒนธรรม ไทย - อิหร่าน ชูวัฒนธรรมเป็นกลไกเชื่อมความสัมพันธ์ทางการทูต ส่งเสริมภาพลักษณ์ของประเทศไทยในเวทีโลก
วันจันทร์ที่ 30 ตุลาคม 2566
วธ. และกระทรวงวัฒนธรรมสาธารณรัฐอิสลามอิหร่าน หารือความร่วมมือด้านวัฒนธรรม ไทย - อิหร่าน ชูวัฒนธรรมเป็นกลไกเชื่อมความสัมพันธ์ทางการทูต ส่งเสริมภาพลักษณ์ของประเทศไทยในเวทีโลก
วธ. และกระทรวงวัฒนธรรมสาธารณรัฐอิสลามอิหร่าน หารือความร่วมมือด้านวัฒนธรรม ไทย - อิหร่าน ชูวัฒนธรรมเป็นกลไกเชื่อมความสัมพันธ์ทางการทูต ส่งเสริมภาพลักษณ์ของประเทศไทยในเวทีโลก พร้อมนําพลังสร้างสรรค์ สร้างคุณค่าทางเศรษฐกิจ
วธ. และกระทรวงวัฒนธรรมสาธารณรัฐอิสลามอิหร่าน หารือความร่วมมือด้านวัฒนธรรม ไทย - อิหร่าน ชูวัฒนธรรมเป็นกลไกเชื่อมความสัมพันธ์ทางการทูต ส่งเสริมภาพลักษณ์ของประเทศไทยในเวทีโลก พร้อมนําพลังสร้างสรรค์ สร้างคุณค่าทางเศรษฐกิจ
เมื่อเร็วๆ นี้ นาย Mohammad Mehdi Imanipour หัวหน้าองค์กรวัฒนธรรมและความสัมพันธ์อิสลาม (Head of the Islamic Culture and Relations Organization) กระทรวงวัฒนธรรมสาธารณรัฐอิสลามอิหร่าน และนายซัยยิด เรซา โนบัคตี เอกอัครราชทูตสาธารณรัฐอิสลามอิหร่านประจําประเทศไทย (H.E. Mr. Seyed Reza Nobakhti) เข้าเยี่ยมคารวะ นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เพื่อหารือความร่วมมือทางด้านวัฒนธรรมระหว่างไทยและอิหร่าน โดยมี นายชัยพล สุขเอี่ยม อธิบดีกรมการศาสนา และนางสาวดารุณี ธรรมโพธิ์ดล ที่ปรึกษากระทรวงวัฒนธรรมด้านต่างประเทศ และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม กล่าวว่า การหารือทั้งสองฝ่ายถือว่าประสบความสําเร็จ โดยทางองค์กรวัฒนธรรมและความสัมพันธ์อิสลาม กระทรวงวัฒนธรรมสาธารณรัฐอิสลามอิหร่าน ได้ร่วมแสดงความยินดีในโอกาสที่ตนเข้ารับตําแหน่งรัฐมนตรีว่าการกระทรวงวัฒนธรรม ซึ่งทั้งสองประเทศได้เห็นตรงกันว่าจะมุ่งผลักดันการจัดทําแผนปฏิบัติการโครงการแลกเปลี่ยนด้านวัฒนธรรมระหว่างกระทรวงวัฒนธรรมแห่งราชอาณาจักรไทยกับกระทรวงวัฒนธรรมและแนวปฏิบัติอิสลามแห่งสาธารณรัฐอิสลามอิหร่านให้สําเร็จ เน้นย้ําความร่วมมือที่เป็นรูปธรรม มีความทันสมัยและครอบคลุมการดําเนินงานใหม่ ๆ ทางด้านวัฒนธรรม โดยฝ่ายอิหร่านได้เสนอให้มีความร่วมมือด้านวัฒนธรรมระหว่างสองประเทศ อาทิ ดนตรี ศิลปะ การแสดง ภาพยนตร์และการแลกเปลี่ยนด้านภาษา ทั้งนี้ฝ่ายไทยได้เสนอสาขาความร่วมมือเกี่ยวกับแหล่งมรดกโลก การแลกเปลี่ยนองค์ความรู้และการบริหารจัดการแหล่งมรดกโลก
นายเสริมศักดิ์ กล่าวเพิ่มเติมว่า ในส่วนกระทรวงวัฒนธรรม (วธ.) เป็นหนึ่งในหน่วยงานภาครัฐที่เป็นกําลังสําคัญในการส่งเสริมการขับเคลื่อนนโยบายของรัฐบาลสู่การปฏิบัติอย่างมีผลสัมฤทธ์เชิงประจักษ์ โดยให้ความสําคัญกับวัฒนธรรมและความคิดสร้างสรรค์ในการพัฒนาประเทศในทุกมิติ ตอบสนองความต้องการของประชาชนและทุกภาคส่วน รวมถึงมีเจตจํานงที่ชัดเจนในการนําพลังสร้างสรรค์มาสร้างคุณค่าทางเศรษฐกิจ เน้นการสร้างรายได้และยกระดับคุณภาพชีวิตและความเป็นอยู่ของประชาชน ซึ่งคาดว่าจากการหารือความร่วมมือทางด้านวัฒนธรรมระหว่างไทยและอิหร่านในครั้งนี้ จะเป็นการนําวัฒนธรรมมาเป็นกลไกหนึ่งในการเชื่อมและสร้างความสัมพันธ์ทางการทูตเพื่อส่งเสริมภาพลักษณ์ของประเทศไทยในระดับสากล
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างและยกระดับถนนสาย อย.5026 จังหวัดพระนครศรีอยุธยา เสร็จสมบูรณ์
วันจันทร์ที่ 30 ตุลาคม 2566
กรมทางหลวงชนบท ก่อสร้างและยกระดับถนนสาย อย.5026 จังหวัดพระนครศรีอยุธยา เสร็จสมบูรณ์
....
กรมทางหลวงชนบท กระทรวงคมนาคม โดยแขวงทางหลวงชนบทพระนครศรีอยุธยา ดําเนินโครงการก่อสร้างถนนทางหลวงชนบทสาย อย.5026 แยกทางหลวงชนบท อย.2008 - บ้านตลาด อําเภออุทัย จังหวัดพระนครศรีอยุธยา เสร็จสมบูรณ์และเปิดให้ประชาชนใช้สัญจรเรียบร้อยแล้ว ก่อสร้างเป็นถนนคอนกรีตเสริมเหล็ก ขนาด 2 ช่องจราจร ผิวจราจรกว้าง 7 เมตร ไหล่ทางกว้างข้างละ 1.5 เมตร พร้อมติดตั้งสิ่งอํานวยความสะดวกและเครื่องหมายจราจร แบ่งเป็น 2 ช่วง คือ บริเวณช่วง กม. ที่ 11+510 - 11+750 และ 11+900 - 12+960 รวมระยะทาง 1.3 กิโลเมตร ใช้งบประมาณ 21.230 ล้านบาท เนื่องจากถนนสายดังกล่าวเป็นเส้นทางขนส่งสนับสนุนโครงข่ายโลจิสติกส์ มีโรงงานอุตสาหกรรม และเป็นพื้นที่ชุมชนหนาแน่น จึงทําให้มีการจราจร โดยเฉลี่ย 3,361 คัน/วัน รวมทั้งส่งเสริมเศรษฐกิจการคมนาคมขนส่งในภูมิภาคให้มีประสิทธิภาพ รองรับปริมาณการจราจรที่เพิ่มมากขึ้นในอนาคตได้อีกด้วย
รัฐบาลไทย-ข่าวทำเนียบรัฐบาล-โฆษกรัฐบาลเผยกำหนดการ นายกฯ เดินทางเยือนสาธารณรัฐประชาธิปไตยประชาชนลาวอย่างเป็นทางการ
วันจันทร์ที่ 30 ตุลาคม 2566
30/10/2566
โฆษกรัฐบาลเผยกําหนดการ นายกฯ เดินทางเยือนสาธารณรัฐประชาธิปไตยประชาชนลาวอย่างเป็นทางการ
โฆษกรัฐบาลเผยกําหนดการ นายกฯ เดินทางเยือนสาธารณรัฐประชาธิปไตยประชาชนลาวอย่างเป็นทางการ
วันนี้ (30 ตุลาคม 2566) เวลา 07.30 น. นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีออกเดินทางจากท่าอากาศยานอุดรธานี ไปยังท่าอากาศยานนานาชาติวัดไต นครหลวงเวียงจันทน์ โดยเวลาประมาณ 8.00 น. นายกรัฐมนตรีจะได้ร่วมพิธีต้อนรับที่ท่าอากาศยานนานาชาติวัดไต
โดยนายกรัฐมนตรีจะเข้าร่วมพิธีต้อนรับอย่างเป็นทางการ ณ สํานักงานนายกรัฐมนตรี สปป. ลาว ก่อนการหารือระหว่างนายกรัฐมนตรี และนายสอนไซ สีพันดอน นายกรัฐมนตรี สปป. ลาว ต่อจากนั้น จะมี 1) พิธีลงนามบันทึกความเข้าใจว่าด้วยการแลกเปลี่ยนวัฒนธรรมระหว่าง กระทรวงวัฒนธรรม กับกระทรวงแถลงข่าว วัฒนธรรม และการท่องเที่ยว สปป. ลาว 2) พิธีลงนาม Record of Discussions between NEDA and Lao National Railway for the Technical Assistance for the Capacity Building for Locomotive Driving and Ticketing System and Development of a Business Model for the Lao National Railway 3) พิธีส่งมอบสวนรุกขชาติมิตรภาพเพื่อฉลองครบรอบ 70 ปี ความสัมพันธ์ทางการทูตราชอาณาจักรไทย - สปป. ลาว และ 4) พิธีส่งมอบศูนย์การเรียนรู้เพื่อพัฒนาการเกษตรแบบยั่งยืน ตามแนวทาง ปรัชญาของเศรษฐกิจพอเพียง ณ โรงเรียนเทคนิควิชาชีพแบบผสม แขวงอัตตะปือ
ต่อจากนั้น นายกรัฐมนตรีเข้าเยี่ยมคารวะนายทองลุน สีสุลิด ประธานประเทศ สปป. ลาว ณ ทําเนียบประธานประเทศ สปป. ลาว พบหารือนายไซสมพอน พมวิหาน ประธานสภาแห่งชาติ สปป. ลาว ณ สภาแห่งชาติ สปป. ลาว และเดินทางไปเป็นประธานร่วมในพิธีเปิดสถานีเวียงจันทน์ (คําสะหวาด) กับนายกรัฐมนตรี สปป. ลาว ต่อจากนั้น ในช่วงเวลา 12.00 น. นายกรัฐมนตรีร่วมงานเลี้ยงต้อนรับที่นายกรัฐมนตรี สปป. ลาวเป็นเจ้าภาพ ณ โรงแรมลาวพลาซ่า
รัฐบาลไทย-ข่าวทำเนียบรัฐบาล-ธอส. เตรียมกรอบวงเงิน 45,000 ล้านบาท จัดทำ 3 ผลิตภัณฑ์สินเชื่อบ้านอัตราดอกเบี้ยต่ำ เริ่มต้น 0% 3 เดือนแรก ผ่อนชำระเงินงวดต่ำ ล้านละ 3,300 บาท/เดือน เท่านั้น
วันจันทร์ที่ 30 ตุลาคม 2566
30/10/2566
ธอส. เตรียมกรอบวงเงิน 45,000 ล้านบาท จัดทํา 3 ผลิตภัณฑ์สินเชื่อบ้านอัตราดอกเบี้ยต่ํา เริ่มต้น 0% 3 เดือนแรก ผ่อนชําระเงินงวดต่ํา ล้านละ 3,300 บาท/เดือน เท่านั้น
ธอส. เพิ่มทางเลือกให้กับลูกค้าประชาชนได้มีที่อยู่อาศัยเป็นของตนเองและครอบครัวได้ง่ายขึ้น ด้วยการเตรียมกรอบวงเงิน 45,000 ล้านบาท จัดทํา 3 ผลิตภัณฑ์สินเชื่อบ้าน อัตราดอกเบี้ยคงที่ 3 ปีแรก ส่งท้ายปี 2566
ธนาคารอาคารสงเคราะห์ (ธอส.) ในฐานะสถาบันการเงินของรัฐ ที่มีพันธกิจ “ทําให้คนไทยมีบ้าน” เพิ่มทางเลือกให้กับลูกค้าประชาชนได้มีที่อยู่อาศัยเป็นของตนเองและครอบครัวได้ง่ายขึ้น ด้วยการเตรียมกรอบวงเงิน 45,000 ล้านบาท จัดทํา 3 ผลิตภัณฑ์สินเชื่อบ้าน อัตราดอกเบี้ยคงที่ 3 ปีแรก ส่งท้ายปี 2566 โดยมีรายละเอียดดังนี้
1. สินเชื่อบ้าน Happy ;D กรอบวงเงิน 10,000 ล้านบาท สําหรับลูกค้าที่ต้องการกู้เพื่อซื้อบ้าน และห้องชุด (คอนโดมิเนียม) จากโครงการจัดสรรที่เข้าร่วมโครงการกับธนาคาร อัตราดอกเบี้ยเดือนที่ 1-3 เท่ากับ 0% ต่อปี เดือนที่ 4-12 เท่ากับ 2.50% ต่อปี ปีที่ 2 เท่ากับ 2.98% ต่อปี ปีที่ 3 เท่ากับ 3.55% ต่อปี เฉลี่ยอัตราดอกเบี้ย 3 ปีแรก เท่ากับ 2.80% ต่อปี กรณีกู้ 1 ล้านบาท ระยะเวลากู้ 40 ปี ผ่อนชําระเริ่มต้นเพียงเดือนละ 3,300 บาท 2. สินเชื่อ Mild Home กรอบวงเงิน 30,000 ล้านบาท สําหรับลูกค้าที่ต้องการกู้เพื่อซื้อ ปลูกสร้าง ต่อเติม ซ่อมแซม และไถ่ถอนจากสถาบันการเงินอื่น (รีไฟแนนซ์) อัตราดอกเบี้ยเดือนที่ 1-3 เท่ากับ 0.70% ต่อปี เดือนที่ 4-24 เท่ากับ 2.98% ต่อปี ปีที่ 3 เท่ากับ 3.55% ต่อปี เฉลี่ยอัตราดอกเบี้ย 3 ปีแรก เท่ากับ 2.98% ต่อปี กรณีกู้ 1 ล้านบาท ระยะเวลากู้ 40 ปี ผ่อนชําระเริ่มต้นเพียงเดือนละ 3,600 บาท ระยะเวลานานถึง 2 ปี 3. สินเชื่อบ้าน Happy Welfare กรอบวงเงิน 5,000 ล้านบาท สําหรับกลุ่มลูกค้าที่ทํางานในหน่วยงานที่มีสวัสดิการกับธนาคารและต้องการกู้เพื่อซื้อบ้าน ห้องชุด (คอนโดมิเนียม) ไถ่ถอนจากสถาบันการเงินอื่น (รีไฟแนนซ์) หรือชําระหนี้เกี่ยวกับที่อยู่อาศัยพร้อมกับรีไฟแนนซ์ อัตราดอกเบี้ยเดือนที่ 1-6 เท่ากับ 0.70% ต่อปี เดือนที่ 7-12 เท่ากับ 2.75% ต่อปี ปีที่ 2 เท่ากับ 2.98% ต่อปี และปีที่ 3 เท่ากับ 3.55% ต่อปี เฉลี่ยอัตราดอกเบี้ย 3 ปีแรก เท่ากับ 2.75% ต่อปี กรณีกู้ 1 ล้านบาท ระยะเวลากู้ 40 ปี ผ่อนชําระเริ่มต้นเพียง 3,500 บาทต่อเดือน
ทั้งนี้ในภาวะอัตราดอกเบี้ยขาขึ้น ธอส. พร้อมช่วยเหลือให้ลูกค้าประชาชนได้มีที่อยู่อาศัยเป็นของตนเองง่ายขึ้น ผ่านการจัดทําผลิตภัณฑ์สินเชื่อดอกเบี้ยต่ํา อัตราดอกเบี้ยคงที่นานถึง 3 ปี เพื่อให้ลูกค้ามีภาระในการผ่อนชําระต่อเดือนอยู่ในระดับต่ํา และมีเงินเหลือเพียงพอต่อการดํารงชีพในแต่ละเดือน ซึ่งจะส่งผลทําให้มีเม็ดเงินหมุนเวียนในระบบเศรษฐกิจ ส่งผลดีต่อการเติบโตของเศรษฐกิจตามไปด้วยสําหรับผู้ที่สนใจสามารถยื่นคําขอกู้และทํานิติกรรมภายในวันที่ 29 ธันวาคม 2566 ที่ ธอส. ทุกสาขาทั่วประเทศ สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร.0-2645-9000 หรือFacebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-ศุภมาส รมว.อว. ร่วม “เปิดบ้านธรรมศาสตร์ ประตูสู่การเรียนรู้อย่างไร้ขีดจำกัด”
วันจันทร์ที่ 30 ตุลาคม 2566
ศุภมาส รมว.อว. ร่วม “เปิดบ้านธรรมศาสตร์ ประตูสู่การเรียนรู้อย่างไร้ขีดจํากัด”
ศุภมาส รมว.อว. ร่วม “เปิดบ้านธรรมศาสตร์ ประตูสู่การเรียนรู้อย่างไร้ขีดจํากัด”
เมื่อวันที่ 27 ต.ค. นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม (อว.) เป็นประธานเปิดงาน “เปิดบ้านธรรมศาสตร์ ประตูสู่การเรียนรู้อย่างไร้ขีดจํากัด” Thammasat Open House 2023 : Space of Limitless Education ซึ่งจัดขึ้นระหว่างวันที่ 27 - 28 ต.ค. โดยมี นางสาวสุชาดา แทนทรัพย์ เลขานุการ รมว.อว. เข้าร่วม ณ ยิมเนเซียม 4 - 5 มหาวิทยาลัยธรรมศาสตร์ ศูนย์รังสิต
นางสาวศุภมาส กล่าวว่า กิจกรรมเปิดบ้านของ ม.ธรรมศาสตร์ ถือว่าเป็นกิจกรรมหนึ่งที่เปิดพื้นที่ให้กับนักเรียนและบุคคลทั่วไปให้ได้รู้จัก ม.ธรรมศาสตร์มากขึ้นและยังสามารถเข้าถึงข้อมูลของการเข้ารับการศึกษา รู้จักหลักสูตร รู้จักกิจกรรม รวมถึงโอกาสในการได้สัมผัสประสบการณ์จริงของการเป็นนักศึกษาในรั้วมหาวิทยาลัยด้วย
“กระทรวง อว. ขับเคลื่อนนโยบายด้านอุดมศึกษา โดยมุ่งเน้นให้นักเรียนเป็นศูนย์กลาง พร้อมส่งเสริมให้มีความเป็นเลิศทางวิชาการ ควบคู่ไปกับความมั่นคงในชีวิตและเศรษฐกิจ หัวใจสําคัญ คือ การลดภาระของนักศึกษาและผู้ปกครอง โดยกระทรวง อว. พยายามจะผลักดันให้เกิดความยืดหยุ่นในการเข้าถึงการศึกษา โดยได้จับมือกับทาง ม.ธรรมศาสตร์ ร่วมกันลดความเหลื่อมล้ําทางการศึกษา ส่งเสริมการศึกษาตามอัธยาศัย และการเรียนรู้ตลอดชีวิต อีกทั้งกระทรวง อว. ยังมุ่งมั่นที่จะสร้างคน สร้างความรู้ สร้างนวัตกรรมให้กับประเทศ เพื่อสร้างอนาคตที่ดีให้กับทุกคน” นางสาวศุภมาส กล่าว
รัฐบาลไทย-ข่าวทำเนียบรัฐบาล-"ศุภมาส" ร่วมกิจกรรมออกกำลังกาย "เดิน วิ่ง ปั่น ป้องกันอัมพาต" ภายใต้โครงการแสงนำใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9
วันจันทร์ที่ 30 ตุลาคม 2566
"ศุภมาส" ร่วมกิจกรรมออกกําลังกาย "เดิน วิ่ง ปั่น ป้องกันอัมพาต" ภายใต้โครงการแสงนําใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9
"ศุภมาส" ร่วมกิจกรรมออกกําลังกาย "เดิน วิ่ง ปั่น ป้องกันอัมพาต" ภายใต้โครงการแสงนําใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติ รณรงค์ให้คนไทยรักสุขภาพและการออกกําลังกาย
เมื่อวันที่ 29 ต.ค.นางสาวศุภมาส อิศรภักดีรมว.การอุดมศึกษา วิทยาศาสตร์ วิจัยและนวัตกรรม (อว.) ร่วมกิจกรรมออกกําลังกาย "เดิน วิ่ง ปั่น ป้องกันอัมพาต" โครงการแสงนําใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติ ภายใต้หัวข้อ คนรุ่นใหม่ ขับเคลื่อนไทยไร้สโตรค จัดโดย โรงพยาบาลศิริราช โดยมีนางสาวสุชาดา แทนทรัพย์เลขานุการ รมว.กระทรวง อว. เข้าร่วม ณ ท้องสนามหลวง เขตพระนคร กรุงเทพมหานคร
นางสาวศุภมาสกล่าวว่า ความสงสัยใคร่รู้ หรือความปรารถนาที่จะรู้ เป็นแรงผลัดกันที่ทําให้คนเราออกไปค้นหาคําตอบ โดยอาจจะเริ่มต้นจากการตั้งคําถามง่าย ๆ ใกล้ตัว เช่นเดียวกับที่โครงการ “แสงนําใจไทยทั้งชาติ เดิน วิ่ง ปั่น ป้องกันอัมพาต เฉลิมพระเกียรติ” ก็ได้เริ่มต้นโครงการจากคําถามง่าย ๆ ว่า “จะทําอย่างไรให้คนไทยห่างไกลจากโรคหลอดเลือดสมอง” จึงนํามาสู่การจัดกิจกรรมที่ถือเป็นเครื่องมือที่สําคัญที่แสนจะง่ายดายแต่ช่วยป้องกันโรคหลอดเลือดในสมองได้อย่างมีประสิทธิภาพด้วยการออกกําลังกาย ให้ร่างกายเกิดการหมุนเวียนและกระตุ้นการสูบฉีดเลือดได้เป็นอย่างดี ทั้งนี้ กระทรวงการอุดมศึกษา วิทยาศาสตร์ วิจัยและนวัตกรรม ขอเน้นย้ําว่าเราจะมุ่งมั่นนําวิทยาศาสตร์ เทคโนโลยี และนวัตกรรม มาช่วยยกระดับคุณภาพชีวิตและสุขภาพของประชาชนไทยต่อไป
โครงการแสงนําใจไทยทั้งชาติ เดิน วิ่ง ปั่น ป้องกันอัมพาต มีวัตถุประสงค์เพื่อเฉลิมพระเกียรติพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ที่เป็นดั่งแสงนําใจ และทรงเป็นแบบอย่างแก่ประชาชนชาวไทยในการรักษาสุขภาพและการออกกําลังกาย ทั้งนี้ โครงการดังกล่าวได้รับความร่วมมือจาก 5 กระทรวงหลัก ได้แก่ กระทรวงมหาดไทย กระทรวงสาธารณสุข กระทรวงการท่องเที่ยวและกีฬา กระทรวงศึกษาธิการ และกระทรวงการพัฒนาสังคมและความมั่นคงของมนุษย์ ตลอดจนพันธมิตรและเครือข่ายทั้งภาครัฐ และเอกชนกว่า 40 องค์กร โดยกิจกรรมออกกําลังกาย "เดิน วิ่ง ปั่น ป้องกันอัมพาต" นี้จัดขึ้นระหว่างวันที่ 24 - 29 ตุลาคม 2566 ใน 77 จังหวัดทั่วประเทศ
รัฐบาลไทย-ข่าวทำเนียบรัฐบาล-“รัฐวิสาหกิจปีงบประมาณผลงานเด่น อัตราการเบิกจ่ายในปี 2566 สูงที่สุดในรอบ 7 ปี”
วันจันทร์ที่ 30 ตุลาคม 2566
30/10/2566
“รัฐวิสาหกิจปีงบประมาณผลงานเด่น อัตราการเบิกจ่ายในปี 2566 สูงที่สุดในรอบ 7 ปี”
ในปี 2566 รัฐวิสาหกิจมีการเบิกจ่ายงบลงทุนจนถึงเดือนกันยายน 2566 จํานวน 207,639 ลบ. หรือคิดเป็นร้อยละ 99 ของแผนการเบิกจ่าย
นายธิบดี วัฒนกุล ผู้ตรวจราชการกระทรวงการคลัง รักษาราชการแทนผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในปี 2566 รัฐวิสาหกิจมีการเบิกจ่ายงบลงทุนจนถึงเดือนกันยายน 2566 จํานวน 207,639 ล้านบาท หรือคิดเป็นร้อยละ 99 ของแผนการเบิกจ่าย ประกอบด้วย การเบิกจ่ายงบลงทุนของรัฐวิสาหกิจที่ใช้ปีบัญชีตามปีงบประมาณ (รัฐวิสาหกิจปีงบประมาณ) (เดือนตุลาคม 2565 – เดือนกันยายน 2566) 34 แห่ง จํานวน 116,478 ล้านบาท หรือคิดเป็นร้อยละ 93 ของแผนการเบิกจ่าย และรัฐวิสาหกิจที่ใช้ปีบัญชีตามปีปฏิทิน (เดือนมกราคม 2566 – เดือนกันยายน 2566) 9 แห่ง จํานวน 91,162 ล้านบาท หรือคิดเป็นร้อยละ 107 ของแผนการเบิกจ่าย
ผลการเบิกจ่ายงบลงทุนของรัฐวิสาหกิจประจําปี 2566 (ณ สิ้นเดือนกันยายน 2566)
รัฐวิสาหกิจ แผนการเบิกจ่าย ผลการเบิกจ่าย ผลการเบิกจ่าย/
แผนการเบิกจ่าย
ปีงบประมาณ (ต.ค. 65 – ก.ย. 66)
จํานวน 34 แห่ง (12 เดือน) 125,186 116,478  ร้อยละ 93
ปีปฏิทิน (ม.ค. – ก.ย. 66)
จํานวน 9 แห่ง (9 เดือน) 85,289 91,162  ร้อยละ 107
รวม 43 แห่ง 210,475 207,639  ร้อยละ 99
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวว่า สิ้นปีงบประมาณ 2566 รัฐวิสาหกิจปีงบประมาณมีโครงการลงทุนขนาดใหญ่ที่สําคัญที่สามารถเบิกจ่ายได้สูงกว่าแผน ได้แก่ โครงการรถไฟความเร็วสูงไทย – จีน ระยะที่ 1 (ช่วงกรุงเทพมหานคร – นครราชสีมา) และโครงการก่อสร้างรถไฟสายเด่นชัย – เชียงราย – เชียงของ ของการรถไฟแห่งประเทศไทย โครงการรถไฟฟ้าสายสีม่วง ช่วงเตาปูน – ราษฎร์บูรณะ ของการรถไฟฟ้าขนส่งมวลชนแห่งประเทศไทย โครงการพัฒนาระบบส่งและจําหน่าย ระยะที่ 2 ของการไฟฟ้าส่วนภูมิภาค และโครงการปรับปรุงกิจการประปาแผนหลักครั้งที่ 9 ของการประปานครหลวง อย่างไรก็ดี มีบางโครงการที่ผลการเบิกจ่ายไม่เป็นไปตามแผน เช่น โครงการก่อสร้างรถไฟทางคู่ ช่วงมาบกะเบา – ชุมทางถนนจิระ โครงการก่อสร้างโรงงานผลิตยารังสิต ระยะที่สอง ขององค์การเภสัชกรรม และโครงการก่อสร้างปรับปรุงขยาย ของการประปาส่วนภูมิภาค
นายธิบดี วัฒนกุล ผู้ตรวจราชการกระทรวงการคลัง รักษาราชการแทนผู้อํานวยการ สคร. กล่าวเพิ่มเติมว่า ในปีงบประมาณ 2566 ที่ผ่านมา แม้ว่ารัฐวิสาหกิจปีงบประมาณจะมีอัตราการเบิกจ่ายงบลงทุนต่ํากว่าเป้าหมายเล็กน้อย แต่ถือเป็นอัตราการเบิกจ่ายที่สูงที่สุดในรอบ 7 ปี โดยเฉพาะการรถไฟแห่งประเทศไทย การรถไฟฟ้าขนส่งมวลชนแห่งประเทศไทย การประปานครหลวง และการท่าเรือแห่งประเทศไทย ที่สามารถเบิกจ่ายได้ถึงร้อยละ 100 ของกรอบงบลงทุน สําหรับอัตราการเบิกจ่ายงบลงทุนของรัฐวิสาหกิจปีปฏิทิน 9 เดือน คิดเป็นร้อยละ 57 ของกรอบงบลงทุน ซึ่ง สคร. จะกํากับติดตามอย่างใกล้ชิดเพื่อให้การเบิกจ่ายงบลงทุนในภาพรวมเป็นไปตามเป้าหมายต่อไป
รัฐบาลไทย-ข่าวทำเนียบรัฐบาล-ปลัดณัฐพล ร่วมงาน GC Sustainable Living Symposium 2023 ระดมแนวคิดเพื่อโลกยั่งยืน
วันจันทร์ที่ 30 ตุลาคม 2566
30/10/2566
ปลัดณัฐพล ร่วมงาน GC Sustainable Living Symposium 2023 ระดมแนวคิดเพื่อโลกยั่งยืน
ปลัดณัฐพล ร่วมงาน GC Sustainable Living Symposium 2023 ระดมแนวคิดเพื่อโลกยั่งยืน
วันที่ 27 ตุลาคม 2566 นายณัฐพล รังสิตพล ปลัดกระทรวงอุตสาหกรรม ร่วมเป็นเกียรติในงาน “GC Sustainable Living Symposium 2023 : We are GEN S” การรวมตัวครั้งสําคัญของ GEN S คน GEN ใหม่หัวใจยั่งยืน และมีนายจุลพงษ์ ทวีศรี อธิบดีกรมโรงงานอุตสาหกรรม เข้าร่วมด้วย ณ ชั้น 5 รอยัล พารากอน ฮอลล์ สยามพารากอน
งาน GC Sustainable Living Symposium 2023 : We are GEN S” การรวมตัวครั้งสําคัญของ GEN S คน GEN ใหม่หัวใจยั่งยืน จัดโดย บริษัท พีพีที โกลบอล เคมิคอล จํากัด (มหาชน) หรือ GC เป็นการจับมือกันระหว่างภาครัฐ ภาคเอกชน ภาคการศึกษา ผู้เชี่ยวชาญด้านสิ่งแวดล้อม และคนรุ่นใหม่ เพื่อร่วมหารือแนวคิด แบ่งปันประสบการณ์ และส่งต่อแรงบันดาลใจ สู่แนวทางปฏิบัติจริงที่เป็นประโยชน์ในการเปลี่ยนผ่านจากสภาวะโลกร้อนที่กําลังเข้าสู่วิกฤตโลกเดือดให้เป็นโลกที่ดีขึ้นและยั่งยืน
รัฐบาลไทย-ข่าวทำเนียบรัฐบาล-กรมทางหลวงชนบท แจ้งเบี่ยงการจราจรบริเวณเกาะกลางบนถนนราชพฤกษ์ กม. ที่ 13+300 - 14+200 ขาออกเมือง ตั้งแต่วันที่ 2 พฤศจิกายน 2566 - 18 พฤษภาคม 2568
วันจันทร์ที่ 30 ตุลาคม 2566
กรมทางหลวงชนบท แจ้งเบี่ยงการจราจรบริเวณเกาะกลางบนถนนราชพฤกษ์ กม. ที่ 13+300 - 14+200 ขาออกเมือง ตั้งแต่วันที่ 2 พฤศจิกายน 2566 - 18 พฤษภาคม 2568
....
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน จะทําการเบี่ยงการจราจรชั่วคราว เพื่อดําเนินโครงการก่อสร้างสะพานข้ามคลองมหาสวัสดิ์ ถนนราชพฤกษ์ จังหวัดนนทบุรี โดยจะทําการติดตั้งกันแนวเขตก่อสร้าง ตลอด 24 ชั่วโมง บริเวณทางหลัก ชิดเกาะกลางบนถนนราชพฤกษ์ ช่วง กม. ที่ 13+300 - 14+200 ขาออกเมือง ระยะทางประมาณ 900 เมตร ตั้งแต่วันที่ 2 พฤศจิกายน 2566 - 18 พฤษภาคม 2568 ทั้งนี้ ทช. ขอความร่วมมือให้ผู้ใช้เส้นทางโปรดสังเกตป้ายจราจร ปฏิบัติตามป้ายเตือน ป้ายแนะนําอย่างเคร่งครัด เพื่อความสะดวกปลอดภัยในการเดินทางและขออภัยในความไม่สะดวกมา ณ โอกาสนี้ สอบถามข้อมูลเพิ่มเติมได้ที่สํานักงานโครงการฯ โทร. 09 5924 3532
รัฐบาลไทย-ข่าวทำเนียบรัฐบาล-PM pleased with potential of Nong Khai and Udon Thani provinces
วันจันทร์ที่ 30 ตุลาคม 2566
PM pleased with potential of Nong Khai and Udon Thani provinces
PM pleased with potential of Nong Khai and Udon Thani provinces
October 30, 2023, at the Royal Thai Air Forces Airport Wing 23, Udon Thani province, following his attendance at the “Naga Fireball Festival” in Nong Khai, Prime Minister and Minister of Finance Srettha Thavisin marveled at the potentials of secondary provinces, such as Udon Thani and Nong Khai where he visited, and their notable traditions and cultural events that draw an immense crowd.
He believed that if each province, especially the secondary provinces, could organize at least a large-scale event/activity that draws many tourists, national and local tourism/economy would be significantly boosted, and local people could benefit through earning extra income.
รัฐบาลไทย-ข่าวทำเนียบรัฐบาล-ก.อุตสาหกรรม ร่วมพิธีเจริญพระพุทธมนต์ เฉลิมพระเกียรติถวายพระพรชัยมงคลแด่พระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันจันทร์ที่ 30 ตุลาคม 2566
30/10/2566
ก.อุตสาหกรรม ร่วมพิธีเจริญพระพุทธมนต์ เฉลิมพระเกียรติถวายพระพรชัยมงคลแด่พระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ก.อุตสาหกรรม ร่วมพิธีเจริญพระพุทธมนต์ เฉลิมพระเกียรติถวายพระพรชัยมงคลแด่พระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระนางเจ้าฯ พระบรมราชินี และสมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยว
วันที่ 28 ตุลาคม 2566 นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงอุตสาหกรรม ร่วมพิธีเจริญพระพุทธมนต์ เฉลิมพระเกียรติถวายพระพรชัยมงคลแด่พระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระนางเจ้าฯ พระบรมราชินี และสมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงสาริณีสิริพัชร มหาวัชรราชธิดา ประจําปีพุทธศักราช 2566 ณ พระอุโบสถวัดพระศรีรัตศาสดาราม โดยมีสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก โดยประธานฝ่ายสงฆ์ ประทานสัมโมทนียกถา ทรงวางพานพุ่มเครื่องสักการะ และทรงจุดธูปเทียนบูชาพระรัตนตรัย และประธานฝ่ายฆราวาสจุดธูปเทียนบูชาพระพุทธมหามณีรัตนปฏิมากร ณ บริเวณหน้าพระอุโบสถวัดพระศรีรัตนศาสดาราม (หน้าบันไดกลาง) เปิดกรวยถวายราชสักการะหน้าพระบรมฉายาลักษณ์
หลังจากนั้น สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงเป็นประธานนําพระสงฆ์ ซึ่งมีสมเด็จพระราชาคณะ รองสมเด็จพระราชาคณะ พระราชาคณะ พระสังฆาธิการทุกระดับ ทุกวัด ในเขตกรุงเทพมหานคร เจริญพระพุทธมนต์ หลังจากนั้นทรงเชิญชวนพระสงฆ์และพุทธศาสนิกชนเจริญจิตตภาวนา ถวายพระพรชัยมงคลแด่พระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง สมเด็จพระนางเจ้าฯ พระบรมราชินี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงสาริณีสิริพัชร มหาวัชรราชธิดา
รัฐบาลไทย-ข่าวทำเนียบรัฐบาล-พระราชพิธีพืชมงคลจรดพระนังคัลแรกนาขวัญ ปีพุทธศักราช 2561
วันจันทร์ที่ 30 ตุลาคม 2566
พระราชพิธีพืชมงคลจรดพระนังคัลแรกนาขวัญ ปีพุทธศักราช 2561
อนุชา’ นําร่องธนาคารน้ําใต้ดิน จ.ชัยนาท แก้ปัญหาน้ําท่วม-ภัยแล้งอย่างยั่งยืน สนองนโยบายรัฐบาล
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานการประชุมติดตามความก้าวหน้าโครงการธนาคารน้ําใต้ดินจังวัดชัยนาท พร้อมด้วย นายกิตติรัตน์ ณ ระนอง ประธานที่ปรึกษานายกรัฐมนตรี ณ อาคารศูนย์เรียนรู้และพัฒนาแหล่งท่องเที่ยว เขื่อนเจ้าพระยา อําเภอสรรพยา จังหวัดชัยนาท ว่า ตามนโยบายของรัฐบาล “ไม่ท่วมไม่แล้ง” ที่ได้ผลักดันโครงการธนาคารน้ําใต้ดิน โดยการนําน้ําใต้ดินมาใช้ในฤดูแล้ง ให้มีการกักเก็บน้ําใต้ดินให้มากที่สุด ทั้งน้ําผิวดิน น้ําใต้ดิน เพื่อแก้ปัญหาน้ําท่วมขัง พื้นที่ประสบภัยแล้ง การเพิ่มระดับน้ําใต้ดิน การเพิ่มความชุ่มชื้นให้ผิวดิน ลดปริมาณน้ําเสีย ทั้งระดับครัวเรือนและชุมชน ช่วยรักษาสิ่งแวดล้อม โดยธนาคารน้ําใต้ดิน จะทําหน้าที่เป็นเครื่องมือสําคัญ ในการจัดการทรัพยากรน้ํา เพราะเป็นแหล่งกักเก็บน้ําที่ช่วยให้ประชากรในสังคมปรับตัวให้อยู่รอดจากภัยแล้งได้ และยังช่วยลดการพึ่งพาการสูบน้ําบาดาลที่ไม่ยั่งยืน
“เชื่อมั่นว่าโครงการดังกล่าว จะสามารถแก้ปัญหาการบริหารจัดการน้ําได้อย่างยั่งยืน ช่วยให้เกษตรกรและประชาชนในพื้นที่สามารถนําน้ําขึ้นมาใช้สําหรับการอุปโภคบริโภค และทําการเกษตร ทั้งนี้ กระทรวงเกษตรและสหกรณ์ พร้อมให้การสนับสนุนในพื้นที่ โดยการส่งเสริมการประกอบอาชีพและพัฒนาคุณภาพชีวิตของเกษตรกร โดยบูรณาการความร่วมมือกับหน่วยงานที่เกี่ยวข้องเพื่อให้เกิดผลสัมฤทธิ์ สนองนโยบายของรัฐบาลนายกฯ เศรษฐา ทวีสิน ที่มีความห่วงใยและให้ความสําคัญในเรื่องการบริหารจัดการน้ํา แก้ปัญหาน้ําท่วม ภัยแล้ง และให้มีการกักเก็บน้ําให้มากที่สุด โดยได้ผลักดันให้จังหวัดชัยนาท เป็นจังหวัดนําร่องดําเนินโครงการธนาคารน้ําใต้ดินเพื่อเป็นต้นแบบให้กับพื้นที่อื่นๆ ต่อไป” รมช.อนุชา กล่าว
ทั้งนี้ จังหวัดชัยนาท เป็นจังหวัดนําร่องที่ดําเนินการโครงการธนาคารน้ําใต้ดินครอบคลุมทั้งจังหวัด และจัดตั้งศูนย์บริหารจัดการน้ํา ธนาคารน้ําใต้ดิน (War Room) เพื่อให้เป็นที่ดําเนินงาน ประสานงาน สรุปผลการดําเนินงาน การแก้ไขปัญหาจากการดําเนินงาน การติดตามผลการดําเนินงาน หรือเรื่องต่าง ๆ ที่เกี่ยวกับการบริหารจัดการน้ําใต้ดิน ของทุกหน่วยงานที่เกี่ยวข้อง ซึ่งจะสามารถช่วยแก้ปัญหาเรื่องน้ําอย่างยั่งยืนได้ สอดคล้องกับการขับเคลื่อนนโยบายรัฐบาล “ไม่ท่วมไม่แล้ง” ไปสู่การปฏิบัติให้เกิดผลแท้จริง โดยบูรณาการความร่วมมือกันทุกภาคส่วน
สําหรับผลการดําเนินการธนาคารน้ําใต้ดินในพื้นที่จังหวัดชัยนาท มีจํานวน 834 แห่ง แบ่งเป็น 1. สํานักทรัพยากรน้ําบาดาลเขต 2 สุพรรณบุรี จํานวน 25 แห่ง 2. สํานักงานส่งเสริมการปกครองท้องถิ่นจังหวัดชัยนาท จํานวน 809 แห่ง และมีแผนการดําเนินงานธนาคารน้ําใต้ดินในพื้นที่จังหวัดชัยนาท ปี 2567 อีกจํานวน 56 แห่ง
รัฐบาลไทย-ข่าวทำเนียบรัฐบาล-PM pays courtesy call on Lao PDR President and meets with President of the Lao National Assembly
วันจันทร์ที่ 30 ตุลาคม 2566
PM pays courtesy call on Lao PDR President and meets with President of the Lao National Assembly
PM pays courtesy call on Lao PDR President and meets with President of the Lao National Assembly
October 30, 2023, at 0945hrs (Vientiane local time), at the Presidential Palace, Vientiane, Lao People's Democratic Republic, Prime Minister and Minister of Finance Srettha Thavisin paid a courtesy call on President of the Lao People's Democratic Republic and General Secretary of the Lao People's Revolutionary Party Thongloun Sisoulith, and later at 1025hrs, at the National Assembly of Laos, he met with President of the National Assembly of Laos Saysomphone Phomvihane. Government Spokesperson Chai Wacharonke disclosed gist of the meetings as follows:
In his courtesy call on the President of Lao PDR, the Prime Minister informed him about his dialogue with Lao Prime Minister Sonexay Siphandone, which covered the issues of trade and investment, energy cooperation, rail and road connectivity, transport and logistics, and security cooperation, among others. The President welcomed the Prime Minister on his official visit to Lao PDR, and commended close relations and cooperation between the two countries. He expressed hope that outcome of the meeting between both Prime Ministers would be taken forward in a tangible manner for mutual benefit of people of the two countries.
In his meeting with President of the Lao National Assembly, the Prime Minister expressed Thailand’s readiness to advance relations and cooperation with Lao PDR, especially on an increase of border trade, promotion of connectivity and transport, and development cooperation, and hoped for the support of President of the Lao National Assembly in this endeavor. The Lao National Assembly President commended the Prime Minister and cordial relations between the two countries. He also affirmed Lao PDR’s commitment to continue strengthening relations and cooperation with Thailand at all levels.
Following the meetings, the Prime Minister cochaired the opening of Vientiane Railway Station (Khamsavath) with the Prime Minister of Lao PDR. The new station at Khamsavath, which will allow passengers from Thailand to travel by train to inner Vientiane, would help promote tourism connectivity, and boost local economy at the border areas of the two countries.
รัฐบาลไทย-ข่าวทำเนียบรัฐบาล-รมช. ไชยา ร่วมกล่าวเปิดการประชุม 13th Global Agenda for Sustainable Livestock (GASL)
วันจันทร์ที่ 30 ตุลาคม 2566
รมช. ไชยา ร่วมกล่าวเปิดการประชุม 13th Global Agenda for Sustainable Livestock (GASL)
รมช. ไชยา ร่วมกล่าวเปิดการประชุม 13th Global Agenda for Sustainable Livestock (GASL)
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานกล่าวเปิดงาน Multi-Stakeholder Collaboration to Strengthen Sustainability and Resilience of Livestock Systems in Response to Drivers of Change ภายใต้การประชุม 13thGlobal Agenda for Sustainable Livestock (GASL) Multi-Stakeholder Partnership (MSP) Meeting and the Regional Conference on Sustainable Livestock Transformation ณ โรงแรมเซ็นทารา ริเวอร์ไซด์ เชียงใหม่ ว่า ในนามกระทรวงเกษตรฯ รู้สึกยินดีเป็นอย่างยิ่งที่ได้ต้อนรับทุกท่าน ว่าด้วยการประชุมในครั้งนี้ จะเป็นส่วนช่วยส่งเสริมความร่วมมือและความเข้าใจในการดําเนินด้านอาหารให้เกิดความยั่งยืนในทุกภาคส่วน ซึ่งเมื่อปี 2554 ประเทศไทยเคยเป็นเจ้าภาพการจัดการประชุม GASL ที่จังหวัดภูเก็ต ซึ่งวันนี้ได้มาเป็นเจ้าภาพอีกครั้งที่จังหวัดเชียงใหม่ เมืองใหญ่อันดับ 2 ของประเทศไทย ที่มีธรรมชาติที่สวยงาม และทรัพยากรธรรมชาติอันอุดมสมบูรณ์ผสมผสานกับวัฒนธรรมล้านนา ซึ่งจังหวัดเชียงใหม่มีความยั่งยืนด้านอาหารและด้านเกษตรเป็นของตนเอง มีระบบการศึกษาที่ช่วยสร้างเกษตรกรรุ่นใหม่ และอุตสาหกรรมภาคการเกษตรให้เติบโต รวมถึงมีการจัดการด้านปศุสัตว์ที่ดีที่จะช่วยให้การเกษตรประเทศไทยแข็งแกร่งมากยิ่งขึ้นในอนาคต และหวังว่าการร่วมมือในครั้งนี้ จะสามารถพัฒนาแนวทางการปฏิบัติที่มีเป้าหมายร่วมกัน และนโยบายเผื่อการจัดการปศุสัตว์ได้อย่างยั่งยืน รวมถึงมุ่งสู่การดูแลทรัพยากรป่าไม้และปศุสัตว์ในปี 2026 ไปด้วยกัน
สําหรับการประชุม13thGlobal Agenda for Sustainable Livestock (GASL)จัดขึ้นระหว่างวันที่ 30 ตุลาคม – 3 พฤศจิกายน 2566 ณ โรงแรมเซ็นทารา ริเวอร์ไซด์ เชียงใหม่ เป็นการผนึกกําลังระหว่างกระทรวงเกษตรและสหกรณ์ โดยกรมปศุสัตว์ องค์การอาหารและการเกษตรแห่งสหประชาชาติ (FAO)และคณะสัตวแพทยศาสตร์ มหาวิทยาลัยเชียงใหม่ซึ่งมีการประชุมแลกเปลี่ยนความเห็นระหว่างผู้มีส่วนได้ส่วนเสียภาคการปศุสัตว์ในทุกภาคส่วนได้แบ่งปันประสบการณ์ และร่วมหารือถึงปัจจัยการขับเคลื่อนความท้าทายที่มีความเกี่ยวข้องกับด้านปศุสัตว์ สุขภาพสัตว์สัตว์ โรคระบาดสัตว์ และอื่น ๆ เพื่อให้เกิดการผลักดันแผนงานปศุสัตว์ให้เกิดความยั่งยืนในระดับสากลต่อไป
รัฐบาลไทย-ข่าวทำเนียบรัฐบาล-รัฐมนตรีเกษตรฯ ย้ำชัดแผนบริหารจัดการน้ำและมาตรการเพาะปลูกพืชฤดูแล้งปี 2566/67 พร้อมรับทุกสถานการณ์
วันจันทร์ที่ 30 ตุลาคม 2566
รัฐมนตรีเกษตรฯ ย้ําชัดแผนบริหารจัดการน้ําและมาตรการเพาะปลูกพืชฤดูแล้งปี 2566/67 พร้อมรับทุกสถานการณ์
รัฐมนตรีเกษตรฯ ย้ําชัดแผนบริหารจัดการน้ําและมาตรการเพาะปลูกพืชฤดูแล้งปี 2566/67 พร้อมรับทุกสถานการณ์
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยถึงความก้าวหน้านโยบายบริหารจัดการน้ําและมาตรการเพาะปลูกพืชฤดูแล้งปี 2566/67 ว่า แม้ว่าประเทศไทยมีฝนตกอย่างต่อเนื่องในช่วงเดือนกันยายนถึงเดือนตุลาคม 2566 แต่จากข้อมูลพบว่า ปริมาณฝนสะสมยังต่ํากว่าค่าปกติถึงร้อยละ 8 และการกระจายตัวของฝนไม่ครอบคลุมทั่วทุกภูมิภาคของประเทศไทย ทั้งนี้ เกิดจากการเปลี่ยนแปลงภูมิอากาศ (climate change) และปรากฏการณ์เอลนีโญ ซึ่งส่งผลให้ในบางพื้นที่จะประสบกับสภาวะขาดแคลนน้ําและปริมาณน้ําต้นทุนอาจจะมีไม่เพียงพอให้ใช้ในระยะยาว
โดยเฉพาะในช่วงฤดูแล้งนี้ ตั้งแต่เดือนพฤศจิกายน 2566 มีการประเมินว่าจะมีสถานการณ์ภัยแล้งที่รุนแรงและต่อเนื่องเป็นระยะเวลา 3 ปี ซึ่งได้มีการประเมินพื้นที่เสี่ยงภัยแล้งทั่วประเทศ 16.51 ล้านไร่ แบ่งเป็น พื้นที่นอกเขตชลประทาน 9.17 ล้านไร่ ในเขตชลประทานบริเวณพื้นที่ลุ่มเจ้าพระยา 7.34 ล้านไร่ แต่เนื่องจากมีปริมาณฝนตกมากในช่วงปลายฤดู จึงได้สั่งการให้กรมชลประทานเร่งเก็บกักน้ําไว้ให้ได้มากที่สุด และมอบนโยบายให้มีการวางแผนบริหารจัดการน้ําที่คาดว่าจะเป็นน้ําต้นทุนสําหรับฤดูแล้งนี้ จํานวน 39,457 ล้าน ลบ.ม. (ปี 2565 มีน้ําต้นทุน 43,740ล้าน ลบ.ม.) ทําให้สามารถสนับสนุนการเพาะปลูกพืชฤดูแล้งทั้งประเทศได้ 10.66 ล้านไร่ แบ่งเป็น ข้าว 8.13 ล้านไร่(ในเขต ชป. 5.80 ล้านไร่ นอกเขต ชป. 2.33 ล้านไร่) และพืชไร่ พืชผัก 2.53 ล้านไร่ (ในเขต ชป. 0.57 ล้านไร่ นอกเขต ชป. 1.96 ล้านไร่) สําหรับพื้นที่ลุ่มเจ้าพระยา จากเดิมคาดว่าจะไม่สามารถสนับสนุนน้ําเพื่อการเพาะปลูก แต่ในช่วงแล้งนี้สามารถสนับสนุนให้เพาะปลูกข้าวนาปรังได้ 4.20 ล้านไร่ แบ่งเป็น ในเขตชลประทาน 3.03 ล้านไร่ นอกเขตชลประทาน 1.17 ล้านไร่
“กระทรวงเกษตรฯ ได้มอบนโยบายให้กรมชลประทานวางแผนบริหารจัดการน้ําต้นทุน และดําเนินการเก็บกักน้ําไว้ให้ได้มากที่สุดสําหรับฤดูแล้งที่จะถึงนี้ สําหรับพื้นที่ที่มีน้ําต้นทุนน้อยได้มอบหมายให้ทุกหน่วยงานส่งเสริมการปลูกพืช ใช้น้ําน้อย พร้อมให้เร่งหาแนวทางส่งเสริมและสนับสนุนให้เกษตรกรปลูกข้าวโพดเลี้ยงสัตว์ทดแทนการปลูกข้าวนาปรัง นอกจากนี้มอบหมายให้กรมฝนหลวงและการบินเกษตรตั้งหน่วยปฏิบัติการฝนหลวงทั่วประเทศ ตั้งแต่เดือนกันยายน 2566 เพื่อเร่งทําฝนบรรเทาความเดือดร้อนให้แก่เกษตรกร และเติมน้ําในอ่างเก็บน้ํา ในช่วงปลายฤดูฝน ทั้งนี้ นโยบายการบริหารจัดการน้ําที่ดีจะช่วยเก็บรักษาน้ําไว้ให้สามารถใช้ในกิจกรรมต่าง ๆ ทั้งการอุปโภค บริโภค และการเพาะปลูก
ได้ตลอดจนถึงช่วงสิ้นสุดปรากฏการณ์เอลนีโญ” รัฐมนตรีเกษตรฯ กล่าว